Imvume yekutsengisa ngaphandle iyadzingeka kucinisekisa kutsi umuntfu nobe inhlangano lehlose kutsengisa timphahla ngaphandle ihambisana nalemibandzela yekutsengisa ngaphandle kanye nekuhlonipha imitsetfo yetivumelwano temave ngemave. Timvume tekutsengisa ngaphandle tiphindze tincedze kulawula kuphuma kwetimphahla letibaluleke kakhulu nobe letishushumbiswako nobe letintjontjiwe.
Inchubomgomo lesebenta kulokutsenga nekutsengiswa ngaphandle kwetimphahla iyahluka ngekuya ngemkhakha munye waleyo mboni kuya kulomunye. Futsi, linyenti letimphahla letinsha alifakwa kuletindlela tekulawula kutsenga ngaphandle. Ngaloko, uma udzinga umniningwane ngenchubomgomo lephatselene nekutsenga nekutsengisa ngaphandle timphahla letitsite, kufanele unikete tinchukaca kulihhovisi lekulawula Kutsenga nekutsengisa ngaphandle lelitfolakala kuLitiko Letekuhweba netimboni taleto timphahla letitsite lekufanele titsengwe nobe titsengiswe ngaphandle.
Akusito tonkhe timphahla nobe imikhicito lekufanele idlule kutindlela tekulawula kutsenga nekutsengisa ngaphandle. Kodvwa, tonkhe timphahla letisetjentisiwe nobe lebetinemniyo ngaphambilini nobe letilahliwe nobe letonakele tidlula ngaphansi kwetindlela tekulawula kutsenga ngaphandle. Luhlu lwetimphahla letingaphasi kwetindlela tekulawula kutsenga ngaphandle and tindlela tekulawula kutsengisa ngaphandle lukhona. Uma utfumela imininingwane yekutsintsana tinchukaca, loluhla lutawutfunyelwa kuwe ngeliposi, ngefeksi, nobe nge-email.
Chumana neligatja lekuLawulwa keKutsenga nekutsengisa ngaphandle kuLitiko Letekuhweba netimboni.
Gcwalisa emafomu ekufaka sicelo longawatfola kuLitiko Letekuhweba netimboni.
Kungatsatsa kufinyelela kumalanga lamatsatfu kusebenta ngesicelo sakho kutfola imvume yekutsengisa ngaphandle.